Buster Crabbe

Clarence Linden ”Buster” Crabbe (7. helmikuuta 1908 – 23. huhtikuuta 1983) oli yhdysvaltalainen uimari ja näyttelijä.Swimming Hall of FameWallechinsky, s. 431

Crabbe syntyi Oaklandissa, Kaliforniassa, mutta asui lapsena Havaijilla, jossa hän valmistui Puna Hou High Schoolista. Hän voitti Amsterdamin kesäolympialaisissa 1928 pronssia 1 500 metrin vapaauinnissa ja Los Angelesissa 1932 kultaa 400 metrin vapaauinnissa.Wallechinsky, s. 431, 434 Lisäksi hän sijoittui Amsterdamissa 400 metrillä neljänneksi ja Los Angelesissa 1 500  metrillä viidenneksi.Wallechinsky, s. 430, 434 Hän opiskeli Etelä-Kalifornian yliopistossa.

Crabbe näytteli vuonna 1933 Tarzania ja esiintyi menestyksekkään näyttelijänuransa aikana paitsi lukuisissa elokuvissa (esimerkiksi Flash Gordon), myös televisiossa. Vaikka hänen suosionsa alkoi hiipua jo 1950-luvulla, hän ei lopettanut uraansa tykkänään. Hän kuoli sydänkohtaukseen Scottsdalessa Arizonassa 1983. Crabbella on tähti Hollywood Walk of Famella.

 Lähteet 

 International Swimming Hall of Fame: Buster Crabbe 

 Viitteet 

 Aiheesta muualla 

Luokka:Yhdysvaltalaiset uimarit
Luokka:Yhdysvaltalaiset olympiavoittajat
Luokka:Yhdysvaltalaiset näyttelijät
Luokka:Hollywood Walk of Fame
Luokka:Vuonna 1908 syntyneet
Luokka:Vuonna 1983 kuolleet